Ya, blaz c'hwerv a zo gant  ma c'homzoù 'm eus aon. Evel pa vijen ur c'hozhiad o renabliñ kement en deus c'hwitet en e vuhez. Spontus!  Ar pezh a zo em eus klasket meur a wech en em lakaat da zeskiñ alamaneg (re lezirek e oan er skol evit en ober) ha bep tro em eus skoet ar boned war-lerc'h an tog abalamour da raktresoù all evel "tapout ur master", "soñjal en doktorelezh" evel pa vefe traoù pouezus evidon. Ha dre ma'z a an traoù a-raok e veizan n'int ket ken pouezus-se.  Paket on gant ur c'hleñved pegus, hini an  ne-ouzon-ket-petra-'rin-pa-vin-bras. Ken lies ha bemdez e cheñchan soñj. N'eus nemet unan marteze hag a chom: bezañ skrivagner hag unan a-zoare!  Eh! Dre forzh lezel evezhiadennoù amañ e soñj din e vefe gwell ganin sevel ur blog da zisplegañ ma soñjoù ivez! Ret e vefe din kavout un anv-pluenn avat…